मेरठ सिटी- मंदसौर लिंक एक्सप्रेस आज नहीं आएगी
पश्चिम रेलवे रतलाम मंडल के जावद रोड व निंबाहेड़ा स्टेशन के बीच गुरुवार को मेगा ब्लाॅक लिया जाएगा। मेरठ सिटी-मंदसौर लिंक एक्सप्रेस चित्तौड़गढ़-मंदसौर के बीच निरस्त रहेगी। इंदौर-उदयपुर एक्सप्रेस देरी से चलेगी।
पीआरओ जितेंद्रकुमार जयंत ने बताया गुरुवार को मेगा ब्लॉक के कारण ट्रेन 29019/ 20 मेरठ सिटी-मंदसौर लिंक एक्सप्रेस चित्तौड़ से मंदसौर के मध्य दोनों दिशाओं से निरस्त रहेगी। मेरठ सिटी से कोटा, दिल्ली, मेरठ, हरिद्वार का सफर करने वाले यात्रियों को चित्तौड़गढ़ से ट्रेन मिलेगी। इसके लिए मंदसौर के यात्री सुबह 10.30 बजे तथा नीमच के यात्री 11.30 बजे रतलाम-यमुनाब्रिज हल्दीघाटी पैसेंजर ट्रेन से सफर करके दोपहर 1.45 बजे चित्तौड़गढ़ पहुंचकर लिंक एक्सप्रेस में यात्रा कर सकेंगे। मेगा ब्लॉक के कारण ट्रेन नंबर-19329 इंदौर-उदयपुर एक्सप्रेस को रतलाम-जावद रोड़ खंड के मध्य एक घंटे रेग्यूलेट करके चलाया जाएगा। इसके कारण यह ट्रेन मंदसौर, नीमच स्टेशन पर भी निर्धारित समय से कुछ देरी से पहुंचेगी।
hin_Deva bho_Deva hin_Deva